
ועדת החוקה, חוק ומשפט 
 05/03/2012 

הכנסת השמונה-עשרה 
נוסח לא מתוקן

מושב רביעי
<פרוטוקול מס' 578>
 מישיבת ועדת החוקה, חוק ומשפט 
 יום שני, י"א באדר התשע"ב (05 במרץ 2012), שעה 10:00
<סדר היום:>
<הצעת חוק איסור הלבנת הון (תיקון מס' 7), התשס"ז-2007>
נכחו:

<חברי הוועדה:> 
דוד רותם – היו"ר

אורי מקלב

<מוזמנים:> 
	לילך וגנר
	–
	יעוץ וחקיקה פלילי, משרד המשפטים

	אוסנת חיטרון
	–
	מתמחה, משרד המשפטים

	ניר דולב
	–
	עו"ד בלשכה המשפטית, משרד האוצר

	פול לנדס
	–
	ראש הרשות לאיסור הלבנת הון ומימון טרור, הרשות לאיסור הלבנת הון

	שלומית ווגמן
	–
	יועצת משפטית, הרשות לאיסור הלבנת הון

	מאיה לדרמן
	–
	עוזרת ליועץ המשפטי, הרשות לאיסור הלבנת הון

	עדי וולנר
	–
	מתמחה, הרשות לאיסור הלבנת הון

	ליאור זיגל
	–
	מתמחה, הרשות לאיסור הלבנת הון

	דרור גולדשטיין
	–
	פיקוח על הבנקים, בנק ישראל

	רונן ניסים
	–
	מחלקת משפטית, בנק ישראל

	שריג דמארי
	–
	נציג, לשכת עורכי הדין

	סבטלנה פריצרט
	–
	תחום לקוחות, חברת דואר ישראל

	עופר ציוני
	–
	מת"ח לקוחות, חברת דואר ישראל

	דניאל מזרחי
	–
	מנכ"ל אופל בלאנס בע"מ, מוזמנים שונים


<ייעוץ משפטי:>
אלעזר שטרן
<מנהלת הוועדה:>
דורית ואג
<קצרנית פרלמנטרית:>
הדס צנוירט
<הצעת חוק איסור הלבנת הון (תיקון מס' 7), התשס"ז-2007>
<היו"ר דוד רותם:>
בוקר טוב, אני מתכבד לפתוח את הישיבה. על סדר-היום: הצעת חוק איסור הלבנת הון (תיקון מס' 7), הצעת החלטה לפיצול הצעת חוק. אדוני היועץ המשפטי, בבקשה.
אלעזר שטרן:

לפי סעיף 84(ב) לתקנון הכנסת, הוועדה צריכה להחליט, האם להציע למליאה לפצל את הצעת חוק לשתי הצעות חוק, כך שחלק אחד של הצעת החוק יכלול את רוב סעיף ההגדרות, החלת משטר הדיווחים על סוחרים באבנים יקרות, רוב ההוראות לגבי נותני שירותי מטבע, העברות מידע לגופים הביטחוניים, למוסד ולאמ"ן וכן הוראות ביצוע ותיקונים עקיפים שונים – זה חלק אחד של הצעת החוק, שיהיה אחרי הפיצול, וחלק שני יכלול את ההוראות שנוגעות למדרג הענישה, הגדרת המונח "שליטה", תוקפו של צו חילוט זמני, הגבלות על גילוי דיווח והעברות מידע לרשויות חוקרות שונות. הוועדה צריכה לקבל- - -
<היו"ר דוד רותם:>
הפיצול הזה נעשה כי אנחנו רוצים שהיהלומנים – אנחנו מבינים שיש ביקורת עוד מעט, ואנחנו לא רוצים שהיהלומנים ייפלו בביקורת; מספיק הם נפלו לא מזמן בכל מיני חקירות שגרמו נזק גדול לענף, אז אנחנו רוצים שלפחות את הביקורת הזו הם יעברו בשלום. מה עמדת הרשות?

<פול לנדס:>
אנחנו מודים לאדוני על קידום הנושא הזה.
<היו"ר דוד רותם:>
אדוני רוצה לומר משהו? 

<גלעד סממה:>
לא. 
<היו"ר דוד רותם:>
את זה שאדוני היה שמח שנפצל עוד כמה דברים - אני יודע.

<גלעד סממה:>
או לקדם את שאר הדברים.

<היו"ר דוד רותם:>
תודה. חבר הכנסת מקלב?
<אורי מקלב:>
לא.
<היו"ר דוד רותם:>
הערות? מי בעד הפיצול? 

הצבעה
בעד הפיצול – פה אחד

נגד – אין

נמנעים – אין

הפיצול אושר. 

<היו"ר דוד רותם:>
פה אחד. 
אלעזר שטרן:

זה יונח היום. בשבוע הבא נדון בחלק- - -
<היו"ר דוד רותם:>
פיצלנו כדי שהמליאה תאשר אותו, ואז נוכל להביא אותו.

<פול לנדס:>
אדוני הזכיר רק את הנושא של היהלומנים; יש נושאים נוספים- - -
<היו"ר דוד רותם:>
הכול נמצא בפנים. אני לפחות רוצה להגיד מבחינתי – אני עשיתי את זה בגלל היהלומנים, כדי לא לפגוע בענף הזה. אתה באת ואמרת לי שיש ביקורת – לכן עשיתי את זה. כל היתר, מה שנכנס – היועצים המשפטיים עושים מה שהם רוצים, זה לא קשור אליי.

תודה רבה, הישיבה נעולה.

<הישיבה ננעלה בשעה 10:20.>
